PMIndiaData/PMIndiaSum huggingface dataset:
സിംഹസ്ഥയുടെ പ്രാപഞ്ചിക സന്ദേശം പകരാനുള്ള രാജ്യാന്തര കണ്‍വെന്‍ഷനില്‍ പ്രധാനമന്ത്രി സംബന്ധിച്ചു

ഉജ്ജയിനിക്കു സമീപം നിനോറയില്‍ സിംഹസ്ഥയുടെ സന്ദേശം പകരാനുള്ള രാജ്യാന്തര കണ്‍വെന്‍ഷനില്‍ പ്രധാനമന്ത്രി ശ്രീ. നരേന്ദ്ര മോദി പ്രസംഗിച്ചു. കണ്‍വന്‍ഷനെത്തിയ ശ്രീലങ്കന്‍ പ്രസിഡന്റ് മൈത്രിപാല സിരിസേനയെ ഇന്‍ഡോര്‍ വിമാനത്തവാളത്തില്‍ പ്രധാനമന്ത്രി സ്വീകരിച്ചു. ഇരുവരുമൊന്നിച്ചാണ് കണ്‍വെന്‍ഷന്‍ സ്ഥലത്തെത്തിയത്. ‘വിചാര്‍ കുംഭ്’ എന്നറിയപ്പെടുന്ന മേള ഒരു പുതിയ ഉദ്യമമാണെന്നു പ്രധാനമന്ത്രി പറഞ്ഞു. സമൂഹത്തിനു നവവീക്ഷണം പകരുന്നതിനായി, കുംഭമേള വേദികളില്‍ ചിന്തകര്‍ ഒത്തുകൂടിയിരുന്ന പ്രാചീനകാല കൂട്ടായ്മകളുടെ പുതുപതിപ്പാണിതെന്നും അദ്ദേഹം ചൂണ്ടിക്കാട്ടി. ഇന്ത്യന്‍ പാരമ്പര്യത്തെക്കുറിച്ചുള്ള സുദീര്‍ഘമായ ഭാഷണത്തില്‍ ‘ഭിക്ഷുകി’ന്റെ മന്ത്രം തന്നെ ‘എനിക്കു ഭിക്ഷ തരുന്നവര്‍ക്കും അല്ലാത്തവര്‍ക്കും നന്മയുണ്ടാകട്ടെ’ എന്നാണെന്നു ശ്രീ. നരേന്ദ്ര മോദി പറഞ്ഞു. ഇന്ത്യന്‍ സംസ്‌കാരത്തെ നിര്‍വചിക്കുന്ന മൂല്യങ്ങളുടെയും മാനവികതയുടെയും ഒട്ടേറെ ഉദാഹരണങ്ങള്‍ അദ്ദേഹം സദസ്സിന്റെ ശ്രദ്ധയില്‍പെടുത്തി. ലോകത്തിനായി സമര്‍പ്പിച്ച സിംഹസ്ഥ പ്രഖ്യാപനം പ്രധാനമന്ത്രി ശ്രീ. നരേന്ദ്ര മോദിയും ശ്രീലങ്കന്‍ പ്രസിഡന്റ് മൈത്രിപാല സിരിസേനയും മധ്യപ്രദേശ് മുഖ്യമന്ത്രി ശിവരാജ് ചൗഹാനും ചേര്‍ന്ന് പ്രകാശിപ്പിച്ചു. ഇത് ഇന്ത്യയില്‍ മാത്രമല്ല, ലോകത്താകെ പുതുസംവാദത്തിനു തുടക്കമിടുമെന്നു പ്രധാനമന്ത്രി ചൂണ്ടിക്കാട്ടി. വനവല്‍ക്കരണം, പെണ്‍കുട്ടികളുടെ വിദ്യാഭ്യാസം തുടങ്ങിയ വിഷയങ്ങള്‍ ചര്‍ച്ച ചെയ്യുന്നതിനായി എല്ലാ വര്‍ഷവും ‘വിചാര്‍ കുംഭ്’ സംഘടിപ്പിക്കണമെന്ന് അദ്ദേഹം നിര്‍ദേശിച്ചു.
എക്‌സിം ബാങ്കിലെ മൂലധന നിക്ഷേപത്തിന്

എക്‌സ്‌പോര്‍ട്ട് ഇംപോര്‍ട്ട് ബാങ്ക് ഓഫ് ഇന്ത്യയില്‍ (എക്‌സിം ബാങ്ക്) 800 കോടി രൂപയുടെ മൂലധന നിക്ഷേപത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം മുന്‍കാല പ്രാബല്യത്തോടെ അംഗീകാരം നല്‍കി. 1981 ലെ എക്‌സ്‌പോര്‍ട്ട് ഇംപോര്‍ട്ട് ബാങ്ക് ഓഫ് ഇന്ത്യ ആക്ട് അനുസരിച്ച് ഒരു നിയമാനുസൃത കോര്‍പ്പറേഷനായിട്ടാണ് 1982ല്‍ എക്‌സിം ബാങ്ക് രൂപീകരിക്കുന്നത്. കയറ്റുമതിക്കാര്‍ക്കും ഇറക്കുമതിക്കാര്‍ക്കും സാമ്പത്തിക സഹായം നല്‍കുന്നതിനും ചരക്ക് സേവനങ്ങളുടെ ഇറക്കുമതി കയറ്റുമതിയില്‍ ഏര്‍പ്പെട്ടിരിക്കുന്ന സ്ഥാപനങ്ങള്‍ക്ക് സാമ്പത്തിക സഹായം നല്‍കുന്ന സ്ഥാപനങ്ങളെ ഏകോപിപ്പിക്കുകയുമാണ് ബാങ്കിന്റെ ലക്ഷ്യം.
വനിതാ ലോക ബോക്സിംഗ് ചാമ്പ്യൻഷിപ്പിൽ സ്വർണമെഡൽ നേടിയ നിഖത് സറീനെ പ്രധാനമന്ത്രി അഭിനന്ദിച്ചു; വെങ്കല മെഡൽ നേടിയ മനീഷ മൗണിനും  പർവീൺ ഹൂഡയ്ക്കും അഭിനന്ദനം

വനിതാ ലോക ബോക്‌സിംഗ് ചാമ്പ്യൻഷിപ്പിൽ സ്വർണമെഡൽ നേടിയ നിഖത് സറീനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. വെങ്കല മെഡൽ നേടിയ മനീഷ മൗൺ, പർവീൺ ഹൂഡ എന്നിവരെയും അദ്ദേഹം അനുമോദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു: "നമ്മുടെ ബോക്‌സർമാർ നമുക്ക് അഭിമാനമായി! വനിതാ ലോക ബോക്‌സിംഗ് ചാമ്പ്യൻഷിപ്പിൽ തകർപ്പൻ സ്വർണ്ണ മെഡൽ നേടിയ നിഖത് സറീന് അഭിനന്ദനങ്ങൾ. ഇതേ മത്സരത്തിൽ വെങ്കലം നേടിയ മനീഷ മൗൺ, പർവീൺ ഹൂഡ എന്നിവരെയും ഞാൻ അഭിനന്ദിക്കുന്നു."
എച്ച്. എസ്.സി.എല്‍ സാമ്പത്തികമായി പുനഃസംഘടിപ്പിക്കാന്‍  കേന്ദ്ര മന്ത്രിസഭയുടെ അനുമതി

ഹിന്ദുസ്ഥാന്‍ സ്റ്റീല്‍ വര്‍ക്ക്‌സ് കണ്‍സ്ട്രക്ഷന്‍ ലിമിറ്റഡിനെ (എച്ച്. എസ്.സി.എല്‍) സാമ്പത്തികമായി പുനഃസംഘടിപ്പിക്കാനുള്ള തീരുമാനത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. എച്ച്. എസ്.സി.എല്ലിനെ കേന്ദ്ര നഗര വികസന മന്ത്രാലയത്തിനു കീഴിലുള്ള പൊതുമേഖലാ സ്ഥാപനമായ നാഷണല്‍ ബില്‍ഡിംഗ്‌സ് കണ്‍സ്ട്രക്ഷന്‍ (എന്‍.ബി.സി) കോര്‍പറേഷന്‍ ഏറ്റെടുക്കുന്നതിനും മന്ത്രിസഭായോഗം അനുമതി നല്‍കി. സമാന പ്രവര്‍ത്തനരീതിയുള്ള രണ്ട് പൊതു മേഖലാ സ്ഥാപനങ്ങളാണ് എച്ച്. എസ്.സി.എല്ലും എന്‍.ബി.സിയും. ഏറ്റെടുക്കല്‍ വഴി ഈ സ്ഥാപനങ്ങളിലെ മാനവവിഭവശേഷി ഫലപ്രദമായി വിനിയോഗിക്കാന്‍ സാധിക്കും. വണിജ്യ ബാങ്കുകളില്‍ നിന്ന് എച്ച്. എസ്.സി.എല്‍ എടുത്തിട്ടുള്ള വായ്പകളുടെ തിരിച്ചടവിന് ഗവണ്‍മെന്റ് 200 കോടി രൂപ ലഭ്യമാക്കും. ഈ സ്ഥാപനത്തിലെ ജീവനക്കാരുടെ സ്വയം വിരമിക്കല്‍ പദ്ധതി നടപ്പിലാക്കാന്‍ വേണ്ടുന്ന ഏകദേശം 110 കോടി രൂപയും ഗവണ്‍മെന്റ് നല്‍കും.
എസ്.സി.ഒ. ഉച്ചകോടിക്കിടെ പ്രധാനമന്ത്രിയുടെ ഉഭയകക്ഷി ചര്‍ച്ചകള്‍

കസാഖ്സ്ഥാനിലെ അസ്താനയില്‍ ഷാംങ്ഹായ് സഹകരണ സംഘടനയുടെ ഉച്ചകോടിക്കിടെ പ്രധാനമന്ത്രി ശ്രീ. നരേന്ദ്ര മോദി ചൈന, കസാഖ്സ്ഥാന്‍, ഉസ്‌ബെക്കിസ്ഥാന്‍ എന്നിവിടങ്ങളിലെ രാഷ്ട്ര നേതാക്കളുമായി ഉഭയകക്ഷി ചര്‍ച്ച നടത്തി. കസാഖ്സ്ഥാന്‍ പ്രസിഡന്റ് നൂര്‍സുല്‍ത്താന്‍ നസര്‍ബയ്യേവുമായി നടത്തിയ ചര്‍ച്ചയില്‍ 2017-18 ല്‍ ഐക്യരാഷ്ട്ര സുരക്ഷാ സമിതിയില്‍ അംഗത്വം നേടിയതിന് പ്രധാനമന്ത്രി കസാഖ്സ്ഥാനെ അഭിനന്ദിച്ചു. പ്രധാനമന്ത്രിയെ ഹാര്‍ദ്ദമായി സ്വീകരിച്ച നസര്‍ബയ്യേയേവ് 2015 ല്‍ ശ്രീ. നരേന്ദ്ര മോദി നടത്തിയ കസാഖ്സ്ഥാന്‍ സന്ദര്‍ശനത്തെ അനുസ്മരിച്ചു. ആ സന്ദര്‍ശനത്തിനടെ കൈക്കൊണ്ട തീരുമാനങ്ങളുടെയും ഒപ്പിട്ട കരാറുകളുടെയും പുരോഗതി ഇരു നേതാക്കളും അവലോകനം ചെയ്തു. നിലവില്‍ ഇന്ത്യയുടെ ഏറ്റവും വലിയ യുറേനിയം ദാതാവാണ് കസാഖ്സ്ഥാന്‍. ഈ സഹകരണം തുടരാന്‍ ഇരു കൂട്ടരും തമ്മില്‍ ധാരണയായി. ഹൈഡ്രോകാര്‍ബണ്‍ മേഖലയിലെ സഹകരണവും ചര്‍ച്ച ചെയ്തു. അന്താരാഷ്ട്ര സൗരോര്‍ജ്ജ സഖ്യത്തില്‍ ഒരു അംഗമാകാന്‍ പ്രധാനമന്ത്രി കസാഖ്സ്ഥാനെ ക്ഷണിച്ചു. ഇരു രാജ്യങ്ങളും തമ്മിലുള്ള കണക്ടിവിറ്റി വര്‍ദ്ധിപ്പിക്കുന്നത് സംബന്ധിച്ച് രണ്ട് നേതാക്കളും ചര്‍ച്ച ചെയ്തു. ഇറാനിലെ ചാബാഹാര്‍ തുറമുഖം വഴിയുള്ള കണക്ടിവിറ്റിയും ചര്‍ച്ചയില്‍ ഉള്‍പ്പെട്ടു. ഡല്‍ഹിയെയും അസ്താനയെയും തമ്മില്‍ ബന്ധിപ്പിക്കുന്ന രണ്ട് വിമാന സര്‍വ്വീസുകള്‍ ഉടനെ തന്നെ ആരംഭിക്കും. ചൈനീസ് പ്രസിഡന്റ് ശ്രീ. സീ ജിംഗ്പിങുമായി പ്രധാനമന്ത്രി ശ്രീ. നരേന്ദ്ര മോദി ഹൃദ്യവും സകാരാത്മവുമായ ചര്‍ച്ചയാണ് നടത്തിയത്. എസ്.സി.ഒ. യില്‍ ഇന്ത്യയുടെ അംഗത്വത്തിന് നല്‍കിയ പിന്‍തുണയ്ക്ക് പ്രധാനമന്ത്രി അദ്ദേഹത്തോട നന്ദി അറിയിച്ചു. ബഹു ധ്രുവീകൃതമായ ഒരു ലോകത്ത് ആഗോള അനിശ്ചിതത്വങ്ങള്‍ക്കിടയിലും ഇന്ത്യാ – ചൈന ബന്ധങ്ങള്‍ ഭദ്രമായൊരു ഘടമാണെന്ന് ചൂണ്ടിക്കാട്ടിയ ഇരു നേതാക്കളും യോജിച്ചുള്ള പ്രവര്‍ത്തനം രണ്ട് രാജ്യങ്ങള്‍ക്കും പ്രധാനപ്പെട്ടതാണെന്നും വ്യക്തമാക്കി. വ്യാപാരം, നിക്ഷേപം, കണക്ടിവിറ്റി, യുവജന, സാംസ്‌കാരിക കൈമാറ്റങ്ങള്‍ തുടങ്ങിയ വിഷയങ്ങളും ചര്‍ച്ചയ്ക്ക് വന്നു. ഉസ്‌ബെക്കിസ്ഥാന്‍ പ്രസിഡന്റ് ശ്രീ. ഷവക്കത്ത് മിര്‍സിയോയെയുമായി പ്രധാനമന്ത്രി ഊഷ്മളവും സൃഷ്ടിപരവുമായ കൂടിക്കാഴ്ചയാണ് നടത്തിയത്. സാമ്പതിതകം, വ്യാപാരം ആരോഗ്യം തുടങ്ങിയ മേഖലകളില്‍ ഇരു രാജ്യങ്ങളും തമ്മിലുള്ള കരുത്തുറ്റ ബന്ധങ്ങള്‍ ചര്‍ച്ചയിലുള്‍പ്പെട്ടു.
ജമ്മു കാശ്മീരിലെ ഗ്രാമീണ ദുര്‍ബല കുടുംബങ്ങള്‍ക്ക്

ദീനദയാല്‍ അന്ത്യോദയ യോജന-ദേശീയ ഗ്രാമീണ ഉപജീവന ദൗത്യം ഡി.എ.വൈ-എന്‍.ആര്‍.എല്‍.എം. ന്റെ കീഴില്‍ വരുന്ന 2018-19ലെ പ്രത്യേക പാക്കേജ് നടപ്പാക്കുന്നതിനുള്ള സമയപരിധി ജമ്മുകാശ്മീരിന് ഒരുവര്‍ഷം കൂടി ദീര്‍ഘിപ്പിക്കാന്‍ പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. ദരിദ്ര്യാനുപാതവുമായി ബന്ധിപ്പിക്കാതെ പ്രത്യേക പാക്കേജ് നടപ്പാക്കുന്നതിന് ആവശ്യത്തിന്റെ അടിസ്ഥാനത്തില്‍ സംസ്ഥാനത്തിന് ഡി.എ.വൈ-എന്‍.ആര്‍.എല്‍.എം. പദ്ധതിക്ക് കീഴില്‍ ഫണ്ട് അനുവദിക്കുന്നതിനും മന്ത്രിസഭ അനുമതി നല്‍കി. അനുവദിച്ചിട്ടുള്ള യഥാര്‍ത്ഥ സാമ്പത്തികവിഹിതമായ 755.32 കോടിയുടെ അടിസ്ഥാനത്തില്‍ സംസ്ഥാനത്തെ മൂന്നിലൊന്ന് ദുര്‍ബല കുടുംബങ്ങളെ പദ്ധതിക്ക് കീഴില്‍ കൊണ്ടുവരുന്നതിനായി സമയപരിധി നീട്ടികൊടുത്തതുകൊണ്ടുതന്നെ ഈ അനുമതി അധികസാമ്പത്തിക ബാദ്ധ്യതയ്ക്ക് വഴിവയ്ക്കില്ല. 2018-19 ലെ ഒരു വര്‍ഷത്തേക്ക് 143.604 കോടി രൂപ വേണ്ടിവരും. നേട്ടം: • സംസ്ഥാനത്തെ ദുര്‍ബല ഗ്രാമീണ കൂടുംബങ്ങളെ മുഴുവന്‍ (മൊത്തം കുടുംബങ്ങളിലെ മൂന്നിലൊന്നായാണ് കണക്കാക്കുന്നത്) ഒരു നിശ്ചിത പരിധിക്കുള്ളില്‍ ഇതില്‍ കൊണ്ടുവരാന്‍ സഹായിക്കും. • 2011ലെ ജാതി സെന്‍സസില്‍ സാമൂഹിക സാമ്പത്തിക വിഭാഗത്തില്‍ ഉള്‍പ്പെടുത്തിയിട്ടുള്ള കുറഞ്ഞപക്ഷം ഒരു ദാരിദ്ര്യസൂചികയുള്ള കുടുംബങ്ങളെയും സ്വാഭാവിക ഉള്‍പ്പെടുത്തല്‍ വിഭാഗത്തില്‍ കുടുംബങ്ങളെയു, ഉറപ്പാക്കുന്നതിന് ഇത് വേഗതകൂട്ടും. • ജമ്മു കാശ്മീരിലെ എല്ലാ ബ്ലോക്കുകളേയും ഡി.എ.വൈ-എന്‍.ആര്‍.എല്‍.എം. ന്റെ പരിധിക്കുള്ളില്‍ കൊണ്ടുവരുന്നത് ഉറപ്പാക്കും. ഒപ്പം സാമൂഹിക സംശ്ലേഷണം, സാമൂഹികവികസനം, ഉപജീവന പ്രോത്സാഹിപ്പിച്ച് സംസ്ഥാനത്ത് നിന്ന് ദാരിദ്ര്യം നിര്‍മ്മാര്‍ജ്ജനം ചെയ്യുക എന്നിവയും ഉറപ്പാക്കും. പശ്ചാത്തലം: ഒഴിവാക്കാന്‍ കഴിയാത്ത കാരണങ്ങള്‍ കൊണ്ടും സംസ്ഥാനത്തെ അസ്വസ്ഥമായ സാഹചര്യങ്ങള്‍ കൊണ്ടും 2013 മേയില്‍ പ്രത്യേക പാക്കേജിന് അംഗീകാരം നല്‍കി. എന്നാല്‍ ഇത് പൂര്‍ണ്ണമായും നടപ്പാക്കാനായില്ല. നേരത്തെ അംഗീകരിച്ച പ്രത്യേക പദ്ധതികളുടെ നടത്തിപ്പ് സമയക്രമം ദീര്‍ഘിപ്പിക്കണമെന്നും ദരിദ്രാനുപാതവുമായി ബന്ധിപ്പിക്കാതെ ജമ്മുകാശ്മീരിന് ഡി.എ.വൈ-എന്‍.ആര്‍.എല്‍.എം. പദ്ധതിയില്‍ ആവശ്യത്തിനനുസരിച്ച് ദീര്‍ഘിപ്പിച്ചകാലത്തേക്ക് ഫണ്ട് അനുവദിക്കുന്നത് പരിഗണിക്കണമെന്നും ഇപ്പോള്‍ സംസ്ഥാന ഗവണ്‍മെന്റ് കേന്ദ്ര ഗവണ്‍മെന്റിനോട് ആവശ്യപ്പെട്ടിരുന്നു. മന്ത്രിസഭ നല്‍കിയ ഈ അനുമതി ജമ്മുകാശ്മീരിലെ ദുര്‍ബലകുടുംബങ്ങള്‍ക്ക് വലിയ പ്രോത്സാഹനമാകും.
പാരാലിമ്പിക്സ് ഗെയിംസിൽ ബാഡ്മിന്റണിൽ വെങ്കല മെഡൽ നേടിയ മനോജ് സർക്കാരിനെ പ്രധാനമന്ത്രി അഭിനന്ദിച്ചു

ടോക്കിയോയിൽ നടക്കുന്ന പാരാലിമ്പിക് ഗെയിംസിൽ ബാഡ്മിന്റണിൽ വെങ്കല മെഡൽ നേടിയ മനോജ് സർക്കാരിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; മനോജ് സർക്കാരിന്റെ അതിശയകരമായ പ്രകടനത്തിൽ അതിയായ സന്തോഷം. ബാഡ്മിന്റണിൽ അഭിമാനകരമായ വെങ്കല മെഡൽ നേടിയതിന് അദ്ദേഹത്തിന് അഭിനന്ദനങ്ങൾ. മുന്നോട്ടുള്ള കാലത്തു് ഏറ്റവും മികച്ചത് ആശംസിക്കുന്നു.
ശ്യംജി കൃഷ്ണ വര്‍മ്മയ്ക്ക്  അംഗത്വം പുനസ്ഥാപിച്ചുക്കൊണ്ടുള്ള സര്‍ട്ടിഫിക്കറ്റ് പ്രധാനമന്ത്രി ഗുജറാത്തു മുഖ്യമന്ത്രിയ്ക്ക് കൈമാറി

ശ്യംജി കൃഷ്ണ വര്‍മ്മയ്ക്ക് മരണാന്തര ബഹുമതിയായി ബാറില്‍ അംഗത്വം പുനസ്ഥാപിച്ച് കൊണ്ടുള്ള സര്‍ട്ടിഫിക്കറ്റ് പ്രധാനമന്ത്രി ശ്രീ. നരേന്ദ്ര മോദി ഗുജറാത്തു മുഖ്യമന്ത്രി ശ്രീമതി. ആനന്ദിബെന്‍ പട്ടേലിന് ഇന്ന് കൈമാറി. ലണ്ടനിലെ ഓണറബിള്‍ സൊസൈറ്റി ഓഫ് ദി ഇന്നര്‍ ടെംബിളാണ് പുനസ്ഥാപനം നടത്തിയത്. കഴിഞ്ഞ മാസം ബ്രിട്ടന്‍ സന്ദര്‍ശന വേളയില്‍ ബ്രിട്ടീഷ് പ്രധാനമന്ത്രി ഡേവിഡ് കാമറൂണിന്റെ സാന്നിദ്ധ്യത്തിലാണ് ഈ സര്‍ട്ടിഫിക്കറ്റ് പ്രധാനമന്ത്രിയ്ക്ക് ലഭിച്ചത്. ഗുജറാത്തിലെ ഭൂജിലാണ് ചടങ്ങ് നടന്നത്. തദവസരത്തില്‍ സംസാരിക്കവെ കാശിയില്‍ ഏറെ ആദരിക്കപ്പെട്ട, വളരെയധികം അറിവുള്ള വ്യക്തിയായിരുന്നു ശ്യംജി കൃഷ്ണ വര്‍മ്മയെന്ന് പ്രധാനമന്ത്രി പറഞ്ഞു. ഇന്ത്യയുടെ സ്വാതന്ത്യത്തിനു വേണ്ടി ലണ്ടനില്‍ വളരെയധികം പ്രവര്‍ത്തിച്ചിരുന്നു അദ്ദേഹമെന്നും പ്രധാനമന്ത്രി പറഞ്ഞു. പോലീസ് ഡയറക്ടര്‍ ജനറല്‍മാരുടെ സമ്മേളനത്തില്‍ പങ്കെടുക്കുന്നതിനാണ് താന്‍ കച്ച് സന്ദര്‍ശിക്കുന്നതെന്ന് പ്രധാനമന്ത്രി പറഞ്ഞു. ഡല്‍ഹിയില്‍ വച്ച് മാത്രം നടത്തിയിരുന്ന ഡി.ജി.പി. മാരുടെ യോഗം തന്റെ ശ്രമഫലമായാണ് ദില്ലിയ്ക്ക് പുറത്തേയ്ക്ക് മാറ്റിയതെന്ന് അദ്ദേഹം പറഞ്ഞു. റാന്‍ ഓഫ് കച്ചില്‍ നടത്തുന്ന വിനോദ സഞ്ചാരികള്‍ക്കിടയില്‍ ഏറെ പ്രചാരമുള്ള റാണോത്സവിന് ലോക ടൂറിസം ഭൂപടത്തില്‍ ഇന്ന് സ്ഥാനം ലഭിച്ചിട്ടുണ്ടെന്നും പ്രധാനമന്ത്രി പറഞ്ഞു.
ഏഷ്യാ കപ്പ് 2017 നേടിയ ഇന്ത്യന്‍ വനിതാ ഹോക്കി ടീമിനെ പ്രധാനമന്ത്രി അഭിനന്ദിച്ചു

ഏഷ്യാ കപ്പ് 2017 നേടിയ ഇന്ത്യന്‍ വനിതാ ഹോക്കി ടീമിനെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ‘നമ്മുടെ ഹോക്കി ടീമിന് 2017ലെ വനിതകളുടെ ഏഷ്യാ കപ്പ് നേടിയതിന് അഭിനന്ദനങ്ങള്‍. അവരുടെ മിന്നുന്ന പ്രകടനം ഇന്ത്യയെ ആഹ്ലാദിപ്പിക്കുന്നു’, പ്രധാനമന്ത്രി പ്രസ്താവിച്ചു.
അബുദാബിയിലെ കിരീടാവകാശിയായ രാജകുമാരനുമായി പ്രധാനമന്ത്രി ടെലിഫോണില്‍ സംസാരിച്ചു

പ്രധാനമന്ത്രി ശ്രീ. നരേന്ദ്ര മോദി യു.എ.ഇയിലെ കിരീടാവകാശിയായ രാജകുമാരനും യു.എ.ഇ. സായുധ സേനയുടെ ഡെപ്യൂട്ടി സുപ്രീം കമാന്‍ഡറുമായ ബഹുമാനപ്പെട്ട ഷെയ്ഖ് മുഹമ്മദ് ബിന്‍ സായിദ് അല്‍-നഹ്യാനുമായി ടെലിഫോണില്‍ സംസാരിച്ചു. സമഗ്ര ഉഭയകക്ഷിസഹകരണം ശക്തിപ്പെടുന്നതില്‍ നേതാക്കള്‍ സന്തോഷം പ്രകടിപ്പിച്ചു. സമഗ്ര തന്ത്രപ്രധാന ഉഭയകക്ഷി പങ്കാളിത്തം കൂടുതല്‍ ഏകോപിപ്പിക്കാനുള്ള പ്രതിബദ്ധത അവര്‍ ആവര്‍ത്തിച്ചു. ഈ മാസമാദ്യം അബുദാബിയില്‍ നടന്ന ഒ.ഐ.സി. വിദേശകാര്യമന്ത്രിമാരുടെ കൗണ്‍സിലിനെ വിശിഷ്ടാതിഥിയെന്ന നിലയില്‍ അഭിസംബോധന ചെയ്യാന്‍ ഇന്ത്യയെ ക്ഷണിച്ചതിനു കിരീടാവകാശിയായ രാജകുമാരനോടു പ്രധാനമന്ത്രി നന്ദി അറിയിച്ചു. ചരിത്രപരമായ പങ്കാളിത്തം സമാധാനവും പുരോഗതിയും സംബന്ധിച്ച പൊതുലക്ഷ്യത്തിലേക്ക് എത്തിച്ചേരാന്‍ സഹായകമാകുമെന്ന പ്രതീക്ഷ അദ്ദേഹം പ്രകടിപ്പിച്ചു.
പ്രധാനമന്ത്രി ശ്രീ നരേന്ദ്ര മോദിയും അബുദാബി കിരീടാവകാശി ഷെയ്ഖ് മുഹമ്മദ് ബിൻ സായിദ് അൽ നഹ്യാനും തമ്മിൽ  ടെലിഫോൺ സംഭാഷണം  നടത്തി

പ്രധാനമന്ത്രി ശ്രീ നരേന്ദ്ര മോദി ഇന്ന് ഉച്ചയ്ക്ക് അബുദാബി കിരീടാവകാശി ഷെയ്ഖ് മുഹമ്മദ് ബിൻ സായിദ് അൽ നഹ്യാനുമായി ടെലിഫോണിൽ സംസാരിച്ചു. ഇന്ത്യ-യുഎഇ സമഗ്രമായ തന്ത്രപരമായ പങ്കാളിത്തത്തിന് കീഴിലുള്ള വിവിധ മേഖലകളിൽ ഉഭയകക്ഷി സഹകരണത്തിലെ തുടർച്ചയായ പുരോഗതി ഇരു നേതാക്കളും ക്രിയാത്മകമായി വിലയിരുത്തി. കോവിഡ് -19 മഹാമാരിയുടെ സമയത്ത് ഇന്ത്യൻ സമൂഹത്തിന് യുഎഇ നൽകുന്ന പിന്തുണയെ പ്രധാനമന്ത്രി അഭിനന്ദിച്ചു. 2021 ഒക്ടോബർ 1 മുതൽ ദുബായിൽ നടക്കുന്ന എക്സ്പോ -2020-ന് അദ്ദേഹം ആശംസകൾ അറിയിച്ചു. മേഖലയിൽ പൊതുവായ ആശങ്കയുള്ള പ്രശ്നങ്ങളും ഇരു നേതാക്കളും ചർച്ച ചെയ്തു. ലോകത്ത് ഭീകരവാദത്തിനും തീവ്രവാദത്തിനും സ്ഥാനമില്ലെന്നതിൽ അവർ യോജിപ്പ് പ്രകടിപ്പിക്കുകയും അത്തരം ശക്തികൾക്കെതിരെ അന്താരാഷ്ട്ര സമൂഹം ഒരുമിച്ച് നിൽക്കേണ്ടതിന്റെ പ്രാധാന്യം ഊന്നിപ്പറയുകയും ചെയ്തു.
പ്രധാന കണ്ടെനര്‍ ടെര്‍മിനല്‍ പദ്ധതികളിലെ ഓഹരി  ഘടന  മാറ്റാന്‍ ദുബായ് പോര്‍ട്ട് വേള്‍ഡ് ലിമിറ്റഡിന് അനുമതി.

പ്രധാന തുറമുഖങ്ങളിലെ കണ്ടെനര്‍ ടെര്‍മിനല്‍ പദ്ധതികളുടെ ഓഹരി ഘടനയില്‍ മാറ്റം വരുത്തുന്നതിന് അനുമതി നല്‍കാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം തീരുമാനിച്ചു. ഇതനുസരിച്ച് ഈ ടെര്‍മിനലുകളുടെ പ്രവര്‍ത്തനങ്ങള്‍ക്കായി വ്യവസ്ഥകള്‍ക്ക് വിധേയമായി ഒരു ഇന്ത്യന്‍ ഹോള്‍ഡിംഗ് കമ്പനി ദുബായ് പോര്‍ട്ട് വേള്‍ഡിന് രൂപീകരിക്കാം. തുറമുഖ മേഖലയില്‍ നേരിട്ടുള്ള നിക്ഷേപം പ്രോത്സാഹിപ്പിക്കുന്നതിനും സ്വകാര്യ പങ്കാളിത്തം വര്‍ദ്ധിപ്പിക്കുന്നതിനും ഈ തീരുമാനം സഹായകമാകും. ഹിന്ദുസ്ഥാന്‍ പോര്‍ട്ട് പ്രൈവറ്റ് ലിമിറ്റഡ് (എച്ച്.പി.പി.എല്‍) എന്നായിരിക്കും ഹോള്‍ഡിംഗ് കമ്പനിയുടെ പേര്. ഈ ഹോള്‍ഡിംഗ് കമ്പനിയുടെ മൊത്തം മൂല്യം 80 ദശലക്ഷം ഡോളറിനെക്കാള്‍ അധികമായിരിക്കണമെന്നാണ് വ്യവസ്ഥ.
ആഗോളസാന്നിധ്യമായിത്തീരാന്‍ ആഭരണമേഖല യത്‌നിക്കണമെന്ന് പ്രധാനമന്ത്രി

ആഭ്യന്തര വിപണിക്കപ്പുറം ലക്ഷ്യംവെച്ച് ആഗോളസാന്നിധ്യമായിത്തീരാന്‍ ഇന്ത്യയിലെ ആഭരണനിര്‍മാണ മേഖലയ്ക്കു സാധിക്കണമെന്നു പ്രധാനമന്ത്രി ശ്രീ. നരേന്ദ്ര മോദി ആഹ്വാനം ചെയ്തു. പ്രധാനമന്ത്രിക്ക് ആശംസകള്‍ നേരുന്നതിനായി ഓള്‍ ഇന്ത്യ ജെംസ് ആന്‍ഡ് ജ്വല്ലറി ട്രേഡ് ഫെഡറേഷന്‍ സംഘടിപ്പിച്ച ചടങ്ങില്‍ സംസാരിക്കവേ, ലക്ഷ്യം നേടുന്നതിനായി പുതുമയും നൈപുണ്യവികസനവും യാഥാര്‍ഥ്യമാക്കണമെന്നു പ്രധാനമന്ത്രി ചൂണ്ടിക്കാട്ടി. കൈ കൊണ്ടു നിര്‍മിക്കുന്ന ആഭരണങ്ങള്‍ക്കു ലോകത്താകമാനം ആവശ്യക്കാര്‍ വര്‍ധിച്ചുവരികയാണെന്നും അദ്ദേഹം വ്യക്തമാക്കി. എക്‌സൈസ് തീരുവയുമായി ബന്ധപ്പെട്ട് അടുത്തിടെയുണ്ടായ പ്രശ്‌നങ്ങളെക്കുറിച്ചു പരാമര്‍ശിക്കവേ, ഈ പ്രശ്‌നം ഗവണ്‍മെന്റിന്റെ പ്രവര്‍ത്തനം എങ്ങനെയാണെന്നു മനസ്സിലാക്കാന്‍ ആഭരണ വ്യവസായ രംഗത്തുള്ളവര്‍ക്കു സഹായകമായെന്നും ഈ മേഖലയിലെ സങ്കീര്‍ണതകളെക്കുറിച്ചു മനസ്സിലാക്കാന്‍ ഗവണ്‍മെന്റിന് അവസരമേകിയെന്നും പ്രധാനമന്ത്രി വിശദീകരിച്ചു. ഇരു വിഭാഗവും വിജയിച്ചതായും അദ്ദേഹം പറഞ്ഞു. അനുവദിച്ചിട്ടുള്ള സമയപരിധിയായ സെപ്റ്റംബര്‍ 30നകം വെളിപ്പെടുത്താത്ത വരുമാനം വെളിപ്പെടുത്തണമെന്നു പ്രധാനമന്ത്രി ആവശ്യപ്പെട്ടു.
124-ാമത് ഭരണഘടനാ ഭേദഗതി ബില്‍, 2019 രാജ്യസഭയില്‍ പാസാക്കപ്പെട്ടതിനെ പ്രധാനമന്ത്രി പ്രശംസിച്ചു

ഭരണഘടനാ (124-ാമത് ഭേദഗതി) ബില്‍, 2019 രാജ്യസഭയില്‍ പാസാക്കപ്പെട്ടതിനെ പ്രധാനമന്ത്രി ശ്രീ. നരേന്ദ്ര മോദി പ്രശംസിച്ചു. ‘ഭരണഘടനാ (124-ാമത് ഭേദഗതി) ബില്‍, 2019 രാജ്യസഭയില്‍ പാസാക്കപ്പെട്ടത് ആഹ്ലാദിപ്പിക്കുന്നു. പ്രസ്തുത ബില്ലിന് ഇത്രത്തോളം പിന്‍തുണ ലഭിച്ചതു സന്തോഷിപ്പിക്കുന്നു. സഭയില്‍ നടന്ന സജീവമായ ചര്‍ച്ചയില്‍ പല അംഗങ്ങളും ഉള്‍ക്കാഴ്ച നിറഞ്ഞ അഭിപ്രായങ്ങള്‍ പങ്കുവെച്ചു. ഭരണഘടനാ (124-ാമതു ഭേദഗതി) ബില്‍, 2019 പാര്‍ലമെന്റിന്റെ ഇരു സഭകളിലും പാസാക്കാന്‍ സാധിച്ചതു സാമൂഹ്യ നീതി നടപ്പാക്കുന്നതില്‍ ഉണ്ടായ വിജയമാണ്. ഇതിലൂടെ നമ്മുടെ യുവശക്തിക്കു തങ്ങളുടെ വീര്യം പ്രകടമാക്കാനും ഇന്ത്യയുടെ പരിവര്‍ത്തനത്തിനായി സംഭാവനകള്‍ അര്‍പ്പിക്കാനും വിശാലമായ പ്രതലം ലഭിക്കുന്നു. ഭരണഘടനാ (124-ാമതു ഭേദഗതി) ബില്‍, 2019 പാസാക്കുക വഴി ഇന്ത്യ കരുത്തുറ്റതും എല്ലാവരെയും ഉള്‍ച്ചേര്‍ത്തുള്ളതും ആയിരിക്കണമെന്ന് ആഗ്രഹിച്ച ഭരണഘടനാ സ്രഷ്ടാക്കള്‍ക്കും മഹാന്‍മാരായ സ്വാതന്ത്ര്യസമര സേനാനികള്‍ക്കും ആദരാഞ്ജലി അര്‍പ്പിക്കുകയാണു നാം ചെയ്യുന്നത്’, പ്രധാനമന്ത്രി പറഞ്ഞു.
ലോക ആന ദിനത്തിൽ ആന സംരക്ഷണ പ്രവർത്തകരുടെ ശ്രമങ്ങളെ പ്രധാനമന്ത്രി അഭിനന്ദിച്ചു; കഴിഞ്ഞ 8 വർഷത്തിനിടെ ആന സംരക്ഷണ കേന്ദ്രങ്ങളുടെ എണ്ണത്തിൽ വർധനവുണ്ടായതിൽ പ്രധാനമന്ത്രി സന്തോഷം പ്രകടിപ്പിച്ചു

ലോക ആന ദിനത്തിൽ ആന സംരക്ഷണ പ്രവർത്തകരുടെ ശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. കഴിഞ്ഞ 8 വർഷത്തിനിടെ ആന സങ്കേതങ്ങളുടെ എണ്ണം വർധിച്ചതിൽ പ്രധാനമന്ത്രി സന്തോഷം പ്രകടിപ്പിച്ചു. ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു : ആനയെ സംരക്ഷിക്കാനുള്ള ഞങ്ങളുടെ പ്രതിജ്ഞാബദ്ധത ആവർത്തിക്കുന്നു. ലോക ആന ദിനത്തിൽ. ഏഷ്യൻ ആനകളിൽ 60 ശതമാനവും ഇന്ത്യയിലാണ് എന്നറിയുമ്പോൾ നിങ്ങൾക്ക് സന്തോഷമാകും. കഴിഞ്ഞ 8 വർഷത്തിനിടെ ആന സംരക്ഷണ കേന്ദ്രങ്ങളുടെ എണ്ണം വർദ്ധിച്ചു. ആനകളെ സംരക്ഷിക്കുന്നതിൽ ഏർപ്പെട്ടിരിക്കുന്ന എല്ലാവരെയും ഞാൻ അഭിനന്ദിക്കുന്നു. "മനുഷ്യ-മൃഗ സംഘർഷം കുറയ്ക്കുന്നതിനും പ്രാദേശിക സമൂഹങ്ങളെയും അവരുടെ പരമ്പരാഗത ജ്ഞാനത്തെയും സമന്വയിപ്പിക്കുന്നതിനും പരിസ്ഥിതി അവബോധം വളർത്തിയെടുക്കുന്നതിനും ഇന്ത്യയിൽ നടക്കുന്ന വലിയ ശ്രമങ്ങളുടെ പശ്ചാത്തലത്തിലാണ് ആന സംരക്ഷണത്തിലെ വിജയങ്ങളെ വീക്ഷിക്കേണ്ടത്."
ഇന്‍ഷുറന്‍സ് റെഗുലേറ്ററി ആന്‍ഡ് ഡെവലപ്‌മെന്റ് അതോറിറ്റി ഓഫ് ഇന്ത്യയും യു.എ.ഇ. ഇന്‍ഷുറന്‍സ് അതോറിറ്റിയും തമ്മില്‍ ധാരണാപത്രം

ഇന്‍ഷുറന്‍സ് റെഗുലേറ്ററി ആന്‍ഡ് ഡെവലപ്‌മെന്റ് അതോറിറ്റി ഓഫ് ഇന്ത്യയും യു.എ.ഇ. ഇന്‍ഷുറന്‍സ് അതോറിറ്റിയും തമ്മിലുള്ള ധാരണാപത്രത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭായോഗം മുന്‍കാല പ്രാബല്യത്തോടെ അനുമതി നല്‍കി. ഫെബ്രുവരിയിലാണ് ധാരണാപത്രം ഒപ്പുവെച്ചിരുന്നത്. ആശയവിനിമയം പോലുള്ള ഉപാധികളിലുള്ള സഹകരണത്തിനു ചട്ടക്കൂടൊരുക്കുകവഴി രണ്ടു സ്ഥാപനങ്ങളും യോജിച്ചു പ്രവര്‍ത്തിക്കുന്നതിനു ധാരണാപത്രത്തില്‍ വ്യവസ്ഥയുണ്ട്. രഹസ്യവിവരങ്ങള്‍ പരസ്പരം കൈമാറുന്നതിനു സാഹചര്യമൊരുങ്ങുന്നതും പരസ്പരബന്ധം മെച്ചപ്പെടുത്തും.
യു. എ. ഇ. വിദേശകാര്യമന്ത്രിയുമായി പ്രധാനമന്ത്രി

യുണൈറ്റഡ് അറബ് എമിറേറ്റ്സ് (യു.എ.ഇ) വിദേശകാര്യമന്ത്രി ശൈഖ് അബ്ദുള്ള ബിന് സയിദ് അല്നഹ്യാനുമായി പ്രധാനമന്ത്രി ശ്രീ. നരേന്ദ്ര മോദി കൂടിക്കാഴ്ച നടത്തി. ഇന്ത്യ – യു.എ.ഇ സാമ്പത്തിക സാങ്കേതിക സഹകരണത്തിനുള്ള സംയുക്ത സമിതി യോഗത്തില് പങ്കെടുക്കാനായാണ് ശൈഖ് അബ്ദുള്ള ബിന് സയിദ് അല് നഹ്യാന് ഇന്ത്യയിലെത്തിയത്. യു.എ.ഇ യിലേക്കുള്ള തന്റെ വിജകരമായ സന്ദര്ശനം അനുസ്മരിച്ച പ്രധാനമന്ത്രി ഇരു രാഷ്ട്രങ്ങളും തമ്മിലുള്ള ബന്ധം മെച്ചപ്പെടുന്നത്് ഏഷ്യയ്ക്കും മേഖലക്ക് പുറത്തും സമാധാനവും പുരോഗതിയും കൈവരിക്കാന് സഹായിക്കുമെന്ന് പറഞ്ഞു. യു.എ.ഇ യിലെ ഭിന്ന സംസ്കാരങ്ങള് ഉള്കൊള്ളുന്ന സമൂഹത്തെ അഭിനന്ദിച്ച പ്രധാനമന്ത്രി 2.6 ദശലക്ഷം ഇന്ത്യക്കാരുടെ താത്പര്യത്തെ ആ രാജ്യം സംരക്ഷിച്ചതായും പറഞ്ഞു. ഇരുരാഷ്ട്രങ്ങളും തമ്മിലുള്ള ബന്ധത്തിന് ഉയര്ന്ന പരിഗണനയാണ് നല്കുന്നതെന്ന് യു.എ.ഇ വിദേശകാര്യ മന്ത്രി പറഞ്ഞു. ആഗസ്റ്റില് പ്രധാനമന്ത്രി നടത്തിയ യു.എ. ഇ സന്ദര്ശനത്തില് എടുത്ത തീരുമാനങ്ങള് നടപ്പിലാക്കാന് യു.എ.ഇ കാണിക്കുന്ന ആത്മാര്ത്ഥത പ്രധാനമന്ത്രി എടുത്തു പറഞ്ഞു. അബുദാബി കിരീടാവകാശിയെ ഇന്ത്യ സന്ദര്ശിക്കാനായി പ്രധാനമന്ത്രി ക്ഷണിച്ചു.
രാമകൃഷ്ണാ മിഷന് സ്ഥലം അനുവദിച്ചു

ന്യൂഡല്‍ഹിയിലെ പഹാഡ്ഗഞ്ചിലുള്ള രാമകൃഷ്ണാമിഷന്‍ കൃഷ്ണാ മാര്‍ക്കറ്റിന് 82 ചതുരശ്ര അടി സ്ഥലം അനുവദിക്കാന്‍ പ്രധാനമന്ത്രി ശ്രീ. നരേന്ദ്ര മോദിയുടെ മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം തീരുമാനിച്ചു. നിലവിലെ നിരക്കിലാണ് സ്ഥലം അനുവദിച്ചിട്ടുള്ളത്. തങ്ങളുടെ ക്ഷേമ പ്രവര്‍ത്തനങ്ങള്‍ വിപുലീകരിക്കാന്‍ സ്ഥലം വേണമന്ന രാമകൃഷ്ണാ മിഷന്റെ അഭ്യര്‍ത്ഥനയുടെ അടിസ്ഥാനത്തിലാണ് സ്ഥലം അനുവദിച്ചത്.
ലോക സിംഹ ദിനത്തിൽ സിംഹസംരക്ഷണത്തിൽ തല്പരരായ  ഏവരെയും  പ്രധാനമന്ത്രി അഭിവാദ്യം ചെയ്തു

ലോക സിംഹ ദിനത്തിൽ സിംഹസംരക്ഷണത്തിൽ താൽപ്പര്യമുള്ള എല്ലാപേരെയും പ്രധാനമന്ത്രി ശ്രീ നരേന്ദ്ര മോദി അഭിവാദ്യം ചെയ്തു. ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു; " ഗാംഭീര്യവും , ധൈര്യവുമുള്ളതാണ് സിംഹം. ഏഷ്യാറ്റിക് സിംഹത്തിന്റെ ഭവനമായതിൽ ഇന്ത്യ അഭിമാനിക്കുന്നു. ലോക സിംഹ ദിനത്തിൽ, സിംഹ സംരക്ഷണത്തിൽ താൽപ്പര്യമുള്ള എല്ലാപേരെയും ഞാൻ എന്റെ ആശംസകൾ അറിയിക്കുന്നു. കഴിഞ്ഞ കുറച്ച് വർഷങ്ങളായി ഇന്ത്യയിലെ സിംഹങ്ങളുടെ എണ്ണത്തിലെ വർദ്ധനയിൽ ഒരു സ്ഥിരത കണ്ടതിൽ നിങ്ങൾക്ക് സന്തോഷം ഉണ്ടാകും . ഞാൻ ഗുജറാത്ത് മുഖ്യമന്ത്രിയായിരുന്നപ്പോൾ, ഗിർ സിംഹങ്ങളുടെ സുരക്ഷിതവും ഭദ്രവുമായ ആവാസവ്യവസ്ഥ ഉറപ്പാക്കുന്നതിനായി പ്രവർത്തിക്കാൻ എനിക്ക് അവസരം ലഭിച്ചു. ആവാസവ്യവസ്ഥകൾ സുരക്ഷിതമാണെന്നും ടൂറിസത്തിന് ഉത്തേജനം ലഭിക്കുന്നുണ്ടെന്നും ഉറപ്പുവരുത്തുന്നതിനായി പ്രാദേശിക സമൂഹങ്ങളും ആഗോള മികച്ച സമ്പ്രദായങ്ങളും ഉൾപ്പെടുന്ന നിരവധി സംരംഭങ്ങൾ ഏറ്റെടുത്തിട്ടുണ്ട്
ദേശീയ ഗോത്രവര്‍ഗ പ്രദര്‍ശനം പ്രധാനമന്ത്രി ഉദ്ഘാടനം ചെയ്തു

ദേശീയ ഗോത്രവര്‍ഗ പ്രദര്‍ശനം ന്യഡെല്‍ഹിയില്‍ പ്രധാനമന്ത്രി ശ്രീ. നരേന്ദ്ര മോദി ഉദ്ഘാടനം ചെയ്തു. ആവേശപൂര്‍ണമായ ഘോഷയാത്ര കണ്ട പ്രധാനമന്ത്രി, ഇതാദ്യമായിട്ടാകും രാജ്യത്തിന്റെ വിവിധ ഭാഗങ്ങളിലുള്ള ഗോത്രവര്‍ഗക്കാര്‍ ദീപാവലിസമയത്ത് ഡെല്‍ഹിയില്‍ സംഗമിക്കുന്നതെന്നു ചൂണ്ടിക്കാട്ടി. ഗോത്രവര്‍ഗക്കാര്‍ക്ക് അവരുടെ കഴിവുകള്‍ തലസ്ഥാനത്തു പ്രദര്‍ശിപ്പിക്കാന്‍ ലഭിക്കുന്ന അവസരമാണ് ഈ ഗോത്രവര്‍ഗ പ്രദര്‍ശനമെന്നും പ്രധാനമന്ത്രി പറഞ്ഞു. ഇന്ത്യ വൈജാത്യങ്ങളുടെ നാടാണെന്നും അതു പ്രതിഫലിപ്പിക്കാന്‍ ഇന്നു നടത്തിയ ഘോഷയാത്രയ്ക്കു സാധിച്ചുവെന്നും ശ്രീ. നരേന്ദ്ര മോദി വ്യക്തമാക്കി. ഗോത്രവര്‍ഗ സമുദായക്കാരുടെ ജീവിതം തീവ്രമായ സഹനത്തിന്റേതാണെന്നു പ്രധാനമന്ത്രി പറഞ്ഞു. പ്രശ്‌നങ്ങളുണ്ടെങ്കിലും ഒരുമിച്ചു കഴിയാനും സന്തോഷത്തോടെ ജീവിക്കാനും ഗോത്രവര്‍ഗക്കാര്‍ക്കു കഴിയുന്നുണ്ടെന്ന് അദ്ദേഹം കൂട്ടിച്ചേര്‍ത്തു. യുവാവായിരിക്കെ ഗോത്രവര്‍ഗക്കാര്‍ക്കിടയില്‍ സാമൂഹ്യപ്രവര്‍ത്തനം നടത്താനുള്ള ഭാഗ്യം ലഭിച്ചിട്ടുണ്ടെന്നു പ്രധാനമന്ത്രി വെളിപ്പെടുത്തി. പരാതി പറയുന്ന ശീലം ഗോത്രവര്‍ഗക്കാര്‍ക്ക് ഇല്ലെന്ന് അദ്ദേഹം പറഞ്ഞു. ഇക്കാര്യത്തില്‍ നഗരവാസികള്‍ ഇവരെ മാതൃകയാക്കണമെന്നു പ്രധാനമന്ത്രി ആവശ്യപ്പെട്ടു. ചുറ്റും കാണുന്ന വസ്തുക്കള്‍ ഉപയോഗപ്പെടുത്തി പുതുമയാര്‍ന്ന ഉല്‍പന്നങ്ങള്‍ ഉണ്ടാക്കാന്‍ ആദിവാസികള്‍ക്കു നൈപുണ്യമുണ്ടെന്നു ശ്രീ. മോദി പറഞ്ഞു. ഇവ ശരിയായി വിപണനം ചെയ്യപ്പെടുന്നപക്ഷം നല്ല സാമ്പത്തിക സാധ്യതയാണ്. ഗോത്രവര്‍ഗക്കാരുടെ ജീവിതത്തില്‍ ഗുണപരമായ മാറ്റത്തിനു കാരണമായിത്തീര്‍ന്ന പല പുതുമകളും അദ്ദേഹം വിശദീകരിച്ചു. കേന്ദ്ര ഗവണ്‍മെന്റില്‍ ഗോത്രവര്‍ഗ കാര്യങ്ങള്‍ക്കായി പ്രത്യേക വകുപ്പ് ആരംഭിച്ചതു പ്രധാനമന്ത്രിയായിരിക്കെ ശ്രീ. അടല്‍ ബിഹാരി വാജ്‌പേയി ആയിരുന്നെന്നു ശ്രീ. മോദി ഓര്‍മപ്പെടുത്തി. ഗോത്രവര്‍ഗക്കാരുടെ കാര്യത്തില്‍ മുകള്‍ത്തട്ടില്‍നിന്നു കീഴോട്ടു വികസനം വരുമെന്നു പറയുന്നതില്‍ അര്‍ഥമില്ലെന്നു പ്രധാനമന്ത്രി പറഞ്ഞു. ഗോത്രവര്‍ഗക്കാരെ വികസനപ്രക്രിയയില്‍ പങ്കാളികളാക്കാന്‍ സാധിക്കണം. വനബന്ധു കല്യാണ്‍ യോജനയെക്കുറിച്ചും അദ്ദേഹം പരാമര്‍ശിച്ചു. വനസംരക്ഷണത്തില്‍ ഗോത്രവര്‍ഗക്കാര്‍ വഹിക്കുന്ന പങ്കിനെ പ്രധാനമന്ത്രി അഭിനന്ദിച്ചു. ഇന്ത്യയില്‍ ഗോത്രവര്‍ഗക്കാരുള്ള ഭാഗങ്ങളിലാണ് മിക്ക പ്രകൃതിവിഭവങ്ങളും വനങ്ങളും ലഭ്യമായിട്ടുള്ളതെന്നും അദ്ദേഹം പറഞ്ഞു. വിഭവങ്ങള്‍ ചൂഷണം ചെയ്യപ്പെടണമെന്നും ഗോത്രവര്‍ഗക്കാര്‍ ചൂഷണം ചെയ്യപ്പെടരുതെന്നും പ്രധാനമന്ത്രി വ്യക്തമാക്കി. ഗോത്രവര്‍ഗക്കാരുടെ ഉന്നതിക്കായി പണം കണ്ടെത്താന്‍ കേന്ദ്ര ബജറ്റില്‍ പ്രഖ്യാപിച്ചിരുന്ന ഡിസ്ട്രിക്റ്റ് മിനറല്‍ ഫൗണ്ടേഷന്‍ സഹായകമാകുമെന്നും അദ്ദേഹം കൂട്ടിച്ചേര്‍ത്തു. ധാതുസമ്പുഷ്ടമായ ജില്ലകളില്‍ വന്‍തോതില്‍ പണമെത്താന്‍ ഇത്തരമൊരു തീരുമാനം സഹായകമാകുമെന്നും അദ്ദേഹം പറഞ്ഞു. ഖനനം നിമിത്തം ഗോത്രവര്‍ഗ ആവാസകേന്ദ്രങ്ങളില്‍ നേരിടേണ്ടിവരുന്ന ബുദ്ധിമുട്ടുകള്‍ ലഘൂകരിക്കാന്‍ പുതിയ ഖനനരീതി പോലുള്ള വഴികല്‍ പിന്‍തുടരാന്‍ ഗവണ്‍മെന്റ് പ്രതിജ്ഞാബദ്ധമാണെന്നും പ്രധാനമന്ത്രി വ്യക്തമാക്കി. ഗ്രാമീണ വളര്‍ച്ചാ കേന്ദ്രങ്ങളുടെ വികസനത്തില്‍ ശ്രദ്ധയൂന്നുന്ന റൂര്‍ബന്‍ മിഷനെക്കുറിച്ചും പ്രധാനമന്ത്രി വിശദീകരിച്ചു.
മഹാവീര്‍ ജയന്തിയോടനുബന്ധിച്ച് പ്രധാനമന്ത്രിയുടെ ആശംസ

മഹാവീര്‍ ജയന്തി പ്രമാണിച്ച് പ്രധാനമന്ത്രി ശ്രീ. നരേന്ദ്ര മോദി ജനങ്ങള്ക്ക് ആശംസകള്‍ നേര്ന്നു . ”മഹാവീര്‍ ജയന്തി ദിനത്തില്‍ ഭഗവാന്‍ മഹാവീറിന്റെ ശുദ്ധമായ ചിന്തകളെയും ആദര്ശ്ങ്ങളെയും നാം സ്മരിക്കുകയും, സമാധാനപൂര്ണ്ണരവും ഐക്യത്തോടെയുമുള്ള ഒരു സമൂഹത്തിനായുള്ള നമ്മുടെ പ്രതിബദ്ധത ആവര്ത്തി ച്ച് വ്യക്തമാക്കുകയും ചെയ്യുന്നു”വെന്ന് പ്രധാനമന്ത്രി പറഞ്ഞു.
ഇന്ത്യയില്‍ നിക്ഷേപം വര്‍ദ്ധിപ്പിക്കുന്നതിനെക്കുറിച്ച് ചര്‍ച്ചചെയ്യുന്നതിനായി പ്രധാനമന്ത്രി സമഗ്രമായ യോഗം നടത്തി

കോവിഡ്-19 മഹാമാരിയുടെ പശ്ചാത്തലത്തില്‍ സമ്പദ്ഘടനയ്ക്ക് വളര്‍ച്ച നല്‍കുന്നതിനായി ഇന്ത്യയിലേക്ക് കൂടുതല്‍ വിദേശ നിക്ഷേപങ്ങള്‍ ആകര്‍ഷിക്കുന്നതിനായും അതോടൊപ്പം പ്രാദേശിക നിക്ഷേപം പ്രോത്സാഹിപ്പിക്കുന്നതിനുമായി പ്രധാനമന്ത്രി ശ്രീ നരേന്ദ്രമോദി ഇന്ന് സമഗ്രമായ യോഗം നടത്തി. രാജ്യത്ത് നിലവിലുള്ള വ്യാവസായിക ഭൂമികളില്‍/പ്ലോട്ടുകളില്‍/എസ്‌റ്റേറ്റുകളില്‍ ‘പ്ലഗ് ആന്റ് പ്ലേ’ അടിസ്ഥാനസൗകര്യം കൂടുതല്‍ പ്രോത്സാഹിപ്പിക്കുന്നതിന് പദ്ധതി വികസിപ്പിക്കുന്നതിനേയും കൂടുതല്‍ സാമ്പത്തിക സഹായം ലഭ്യമാക്കുന്നതിനെക്കുറിച്ചും ചര്‍ച്ചചെയ്തു നിക്ഷേപകർക്ക് സഹായകരമായ നടപടികൾ സ്വീകരിക്കണമെന്നും അവരുടെ പ്രശ്‌നങ്ങള്‍ മനസിലാക്കണമെന്നും ആവശ്യമായ കേന്ദ്ര-സംസ്ഥാന അനുമതികള്‍ സമയബന്ധിതമായി ലഭിക്കുന്നതിന് വേണ്ട സഹായം നല്‍കണമെന്നും പ്രധാനമന്ത്രി നിര്‍ദ്ദേശിച്ചു. ഇന്ത്യയിലേക്ക് വിവിധ നിഷേപങ്ങള്‍ അതിവേഗരീതിയില്‍ കൊണ്ടുവരുന്നതിനും ഇന്ത്യന്‍ മേഖലയെ പ്രോത്സാഹിപ്പിക്കുന്നതിനും വേണ്ട വിവിധ തന്ത്രങ്ങള്‍ ചര്‍ച്ചചെയ്തു. നിക്ഷേപങ്ങള്‍ ആകര്‍ഷിക്കുന്നതിന് തന്ത്രങ്ങള്‍ ആവിഷ്‌ക്കരിക്കുന്നതിനും കുടുതല്‍ പ്രത്യേകതാല്‍പര്യമെടുക്കുന്നതിന് സംസ്ഥാനങ്ങള്‍ക്ക് വേണ്ട മാര്‍ഗ്ഗനിര്‍ദ്ദേശം നല്‍കുന്നതിനുമുള്ള വിശദമായ ചര്‍ച്ചകളും നടന്നു. വിവിധ മന്ത്രാലയങ്ങള്‍ തുടക്കം കുറിച്ച പരിഷ്‌ക്കണ മുന്‍കൈകള്‍ തടസമില്ലാതെ തുടരുമെന്നും നിക്ഷേപങ്ങളുടെ പ്രോത്സാഹനത്തേയും വ്യവസായിക വളര്‍ച്ചയേയും തടയുന്ന തരത്തിലുള്ള തടസങ്ങളെ ഒഴിവാക്കുന്നതിന് സമയബന്ധിതമായ നടപടികള്‍ സ്വീകരിക്കണമെന്നതും ചര്‍ച്ചചെയ്തു. കേന്ദ്ര ധനകാര്യമന്ത്രി, ആഭ്യന്തര മന്ത്രി, വാണിജ്യ വ്യവസായമന്ത്രി, ധനകാര്യ സഹമന്ത്രി എന്നിവരും ഇന്ത്യാ ഗവണ്‍മെന്റിലെ മുതിര്‍ന്ന ഉദ്യോഗസ്ഥരും യോഗത്തില്‍ സംബന്ധിച്ചു.
പുനരുപയോഗ ഊര്‍ജ്ജ രംഗത്ത് ഇന്ത്യാ-ഫ്രാന്‍സ് സഹകരണം

പുനരുപയോഗ ഊര്‍ജ്ജ മേഖലയിലെ സഹകരണത്തിന് ഇന്ത്യയും ഫ്രാന്‍സും തമ്മില്‍ ഇക്കൊല്ലം മാര്‍ച്ച് 10 ന് ന്യൂഡല്‍ഹിയില്‍ ഒപ്പു വച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം മുന്‍കാല പ്രാബല്യത്തോടെ അംഗീകാരം നല്‍കി. ധാരണാപത്രപ്രകാരം ഇന്ത്യയിലെ നാഷണല്‍ ഇന്‍സ്റ്റിറ്റ്യൂട്ട് ഓഫ് സോളാര്‍ എനര്‍ജിയും, ഫ്രാന്‍സിലെ സി.ഇ.എ. യും ഗവേഷണം, പൈലറ്റ് പദ്ധതികള്‍ എന്നിവയ്ക്കായുള്ള മേഖലകള്‍ നിര്‍ണ്ണയിക്കും. പരസ്പര ധാരണയുടെ അടിസ്ഥാനത്തില്‍, അന്താരാഷ്ട്ര സൗരോര്‍ജ്ജ സഖ്യത്തിന്റെ അംഗരാജ്യങ്ങളില്‍ പൈലറ്റ് പദ്ധതികള്‍ നടപ്പിലാക്കാനും, വിന്യസിക്കാനും ഇരു രാജ്യങ്ങളും പ്രവര്‍ത്തിക്കും. സംയുക്ത ഗവേഷണ പദ്ധതികള്‍, സംയുക്ത ഗവേഷണവും വികസനവും, സംയുക്ത ശില്‍പ്പശാലകള്‍, വിദഗ്ദ്ധരുടെ പരസ്പര കൈമാറ്റം ഉള്‍പ്പെടെയുള്ള ഗവേഷണ, സാങ്കേതികവിദ്യ കൈമാറ്റം തുടങ്ങി നിരവധി രംഗങ്ങളിലായിരിക്കും സഹകരണം. പരിചയ സമ്പത്തിന്റെ പരസ്പര കൈമാറ്റവും, വിവര ശൃംഖല സ്ഥാപിക്കലും ധാരണാപത്രം ലക്ഷ്യമിടുന്നു. ഇരു രാജ്യങ്ങളും തമ്മിലുള്ള ഉഭയകക്ഷി സഹകരണം ശക്തിപ്പെടുത്താനും ധാരണാപത്രം സഹായിക്കും.